stanford-oval/wikipedia huggingface dataset:
Chainsaw Man – The Movie: Reze Arc
การผลิต

เมื่อวันที่ 17 ธันวาคม 2023 ในงาน Jump Festa '24 ได้มีการประกาศเปิดตัวภาพยนตร์อนิเมะในชื่อ Chainsaw Man – The Movie: Reze Arc (劇場版 チェンソーマン レゼ篇, Gekijō-ban Chensō Man Reze-hen)
ภาพยนตร์นี้ได้รับการยืนยันอีกครั้งในวันที่ 22 ธันวาคม 2024 ในงาน Jump Festa '25 พร้อมกำหนดฉายในญี่ปุ่นในปี 2025 โดยมี โตโฮ เป็นผู้จัดจำหน่าย
ทีมงานจากซีรีส์อนิเมะต้นฉบับกลับมาร่วมงานอีกครั้ง โดยมีทัตสึยะ โยชิฮาระรับหน้าที่ผู้กำกับ
การฉาย

ภาพยนตร์มีกำหนดเข้าฉายในโรงภาพยนตร์ในญี่ปุ่นปี 2025 โดย โตโฮ
แหล่งข้อมูลอื่น

Chainsaw Man – The Movie: Reze Arc official website (ในภาษาญี่ปุ่น)
Chainsaw Man – The Movie: Reze Arc (ภาพยนตร์) ที่เครือข่ายข่าวอนิเมะ
Chainsaw Man – The Movie: Reze Arc ที่อินเทอร์เน็ตมูวีเดตาเบส
แม่แบบ:มนุษย์เลื่อยยนต์
โรงเรียนเค็งใหญ่หนองงูเหลือม

| โรงเรียนเค็งใหญ่หนองงูเหลือม |
| --- | --- |
Khengyai nong-ngoo laum  school
โลโก้
ที่ตั้ง

หมู่ที่ 2 บ้านเค็งใหญ่ ตำบลเค็งใหญ่ อำเภอหัวตะพาน จังหวัดอำนาจเจริญ 37240
ข้อมูล
ชื่ออื่น: ค.ญ. (K.Y.)
ประเภท: โรงเรียนรัฐบาล
สถาปนา: 1 เมษายน พ.ศ. 2457 (110 ปี)
ผู้ก่อตั้ง: รองอำมาตย์โทหลวงอเนกอำนาจ
เขตการศึกษา: สำนักงานคณะกรรมการการศึกษาขั้นพื้นฐาน
รหัส: 1037750194
เพลง: มาร์ชเค็งใหญ่หนองงูเหลือม
เว็บไซต์: http://www.khengyai.go.th/
โรงเรียนเค็งใหญ่หนองงูเหลือม เป็นโรงเรียนขยายโอกาส ที่มีนักเรียนมากที่สุดในกลุ่มเครือข่าย 13 หัวตะพาน[ต้องการอ้างอิง] สีประจำโรงเรียนได้แก่ สีฟ้ากับสีแดง และผ่านการประเมินโรงเรียนดีศรีตำบล ประจำปีการศึกษา 2555
ทำเนียบผู้บริหาร

ตารางแสดงทำเนียบผู้บริหารโรงเรียนเค็งใหญ่หนองงูเหลือม
| ลำดับที่ | ชื่อ | ตั้งแต่ | ถึง | หมายเหตุ |
| --- | --- | --- | --- | --- |
| 1 | พระลุย เสวธรรม | 1 ก.พ. 2456 | 1 พ.ค. 2464 |  |
| 2 | นายคล้าย จันทะพันธ์ | 1 มิ.ย. 2464 | 16 มิ.ย. 2464 |  |
| 3 | นายประสงค์ ลีลา | 1 ก.ค. 2464 | 20 ก.ค. 2467 |  |
| 4 | นายบุญศรี ถกลโยธิน | 23 ก.ค. 2467 | 29 ส.ค. 2469 |  |
| 5 | นายเหิย มุทาไร | 1 ก.ย. 2469 | 16 เม.ย. 2475 |  |
| 6 | นายรัตน์ หาญพันธ์ | 20 เม.ย. 2475 | 1 ต.ค. 2477 |  |
| 7 | นายเปล่ง ไชยวงศ์ | 7 ต.ค. 2477 | 18 มิ.ย. 2481 |  |
| 8 | นายจำปา หมั้นทรัพย์ | 22 มิ.ย. 2481 | 14 ธ.ค. 2455 |  |
| 9 | นายนวล ปัตตา | 22 พ.ค. 2486 | 1 มิ.ย. 2513 |  |
| 10 | นายอุทาน สุธรรมวงศ์ | 1 มิ.ย. 2513 | 30 ก.ย. 2541 |  |
| 11 | นายสมเกียรติ รัตนวงศ์ | 1 ต.ค. 2541 | 16 ต.ค. 2541 | รักษาการฯ |
| 12 | นานสีนวล บาระมี | 17 ต.ค. 2541 | 30 ก.ย. 2544 |  |
| 13 | นายชาติ ศรีสงคราม | 1 ต.ค. 2544 | 13 ธ.ค. 2544 | รักษาการฯ |
| 14 | นายสมจิต สายศักดา | 14 ธ.ค. 2544 | ปัจจุบัน |  |
แหล่งข้อมูลอื่น

เฟซบุ๊กโรงเรียนเค็งใหญ่หนองงูเหลือม
http://data.bopp-obec.info/web/?School_ID=1037750194 เก็บถาวร 2015-02-08 ที่ เวย์แบ็กแมชชีน
ซามัส

| ซามัส |
| --- | --- |
ตัวละครใน ดราก้อนบอล
ปรากฏครั้งแรก: Dragon Ball Super episode #47: "SOS from the Future: A Dark New Enemy Appears!" (2016)
สร้างโดย: Akira Toriyama
ให้เสียงโดย: Japanese Masako Nozawa  (as Goku Black) Shin-ichiro Miki  (as Zamasu) English Sean Schemmel  (as Goku Black) James Marsters  (as Zamasu (credited as   "David Gray" in Dragon Ball Super, and Sam Majesters in Dragon Ball FighterZ))
ข้อมูลตัวละครในเรื่อง
นามแฝง: Son Goku (adopted name)  Goku Black (sobriquet)
เผ่าพันธุ์: Shinjin (Zamasu) Saiyan (Goku Black)
ซามัส (ザマス) เป็นตัวละครการ์ตูนจากซีรีส์ ดราก้อนบอล และและมีบทบาทปรากฏอนิเมะดราก้อนบอล ซูเปอร์
ประวัติ

•มาจากจักรวาลที่ 6
เวอร์ชันของซามัส

โกคูแบล็ค - ซามัสที่ขอพรกับซูเปอร์ดราก้อนบอลให้สลับร่างกับโกคู ต่อมารวมร่างกับซามัสอนาคต
ซามัสปัจจุบัน - ซามัสที่ถูกจับได้ว่าจะทำการฆ่าล้างบางมนุษย์ ต่อมาถูกบิลส์ใช้ฮะไคจนสลายไป
ซามัสอนาคต - ซามัสที่ขอพรกับซูเปอร์ดราก้อนบอลให้ตัวเองเป็นอมตะ ต่อมารวมร่างกับโกคูแบล็ค
ซามัสฟิวชั่น - โกคูแบล็คกับซามัสอนาคตที่รวมร่างกันด้วยโปตาร่า ต่อมาถูกเซ็นโออนาคตใช้การลบจนสลายไปพร้อมกับจักรวาลของทรังคซ์อนาคต
ท่าไม้ตาย

↑  Dragon Ball Super manga chapter #14 July 21, 2016
เกิดใหม่เป็นนางร้าย จะเลือกทางไหนก็หายนะ เดอะมูฟวี่

| เกิดใหม่เป็นนางร้าย จะเลือกทางไหนก็หายนะ เดอะมูฟวี่ |
| --- | --- |

กำกับ: เคซูเกะ อิโนอูเอะ
บทภาพยนตร์:   เมงูมิ ชิมิซุ  เมกุมุ ซาซาโนะ 
เนื้อเรื่อง: ซาโตรุ ยามางูจิ
สร้างจาก: เกิดใหม่เป็นนางร้าย จะเลือกทางไหนก็หายนะ โดย ซาโตรุ ยามางูจิ
นักแสดงนำ:   มายะ อูจิดะ  โชตะ อาโออิ  เท็ตสึยะ คากิฮาระ  ทัตสึฮิซะ ซูซูกิ  โยชิตสึงุ มัตสึโอกะ  มิโฮะ โอกาซากิ  อิโนริ มินาเซะ  ซาโอริ ฮายามิ  เค็นโช โอโนะ  อายูมุ มูราเซะ  อาการิ คิโต  เรนะ อูเอดะ  โยโกะ ฮิกาซะ  ริเอะ คูงิมิยะ 
กำกับภาพ:   Hideki Etō  Naoki Etō 
ตัดต่อ: Michi Takigawa
ดนตรีประกอบ: Nichion
บริษัทผู้สร้าง: ซิลเวอร์ลิงก์ 
ผู้จัดจำหน่าย: Asmik Ace
วันฉาย:   19 พฤศจิกายน ค.ศ. 2023 (2023-11-19) (นิวยอร์ก)  8 ธันวาคม ค.ศ. 2023 (2023-12-08) (ญี่ปุ่น)   14 มีนาคม ค.ศ. 2024 (2024-03-14) (ไทย) 
ประเทศ: ญี่ปุ่น
ภาษา: ญี่ปุ่น
เกิดใหม่เป็นนางร้าย จะเลือกทางไหนก็หายนะ เดอะมูฟวี่ (ญี่ปุ่น: 劇場版 乙女ゲームの破滅フラグしかない悪役令嬢に転生してしまった…; โรมาจิ: Gekijōban Otome Gēmu no Hametsu Furagu Shika Nai Akuyaku Reijō ni Tensei Shite Shimatta…) หรือเรืยกโดยชื่อย่อว่า ฮาเมฟูระ เดอะมูฟวี่ (ญี่ปุ่น: 劇場版 はめふら; โรมาจิ: Gekijōban Hamefura) เป็นภาพยนตร์แอนิเมชั่นญี่ปุ่น ภาพยนตร์สร้างจากชุดไลต์โนเวลเรื่อง เกิดใหม่เป็นนางร้าย จะเลือกทางไหนก็หายนะ โดยซาโตรุ ยามากูจิ ผลิตโดยซิลเวอร์ลิงก์ และจัดจำหน่ายโดย Asmik Ace ภาพยนตร์กำกับโดยเคซูเกะ อิโนอูเอะ จากบทที่เขียนโดยเมงูมิ ชิมิซุ และ เมกุมุ ซาซาโนะ ซึ่งทั้งคู่ดัดแปลงเรื่องราวดั้งเดิมโดยยามากูจิ
ภาพยนตร์ได้รับการประกาศในเดือนกันยายน พ.ศ. 2564 โดยที่มายะ อูจิดะกลับมารับบทเป็นคาตารีนา คลาเอส การผลิตภาพยนตร์เริ่มในเดือนเมษายน พ.ศ. 2565 อิโนอูเอะ ชิมิซุ และ ซาซาโนะ ได้รับการเปิดเผยว่าจะทำงานในภาพยนตร์ในเดือนมิถุนายน พ.ศ. 2566 พร้อมด้วยนักแสดงจากซีรีส์อนิเมะโทรทัศน์ที่ดัดแปลงมาจากไลต์โนเวลที่กลับมารับบทบาทเดิม มีการเปิดเผยทีมงานและนักแสดงเพิ่มเติมในเดือนกันยายน พ.ศ. 2566
เกิดใหม่เป็นนางร้าย จะเลือกทางไหนก็หายนะ เดอะมูฟวี่ ฉายรอบปฐมทัศน์ในนครนิวยอร์กวันที่ 19 พฤศจิกายน พ.ศ. 2566 และเข้าฉายในญี่ปุ่นวันที่ 8 ธันวาคม
การผลิต

ภาพยนตร์อนิเมะได้รับการประกาศในเดือนกันยายน พ.ศ. 2564 หลังจากฉายเกิดใหม่เป็นนางร้าย จะเลือกทางไหนก็หายนะ X จบ โดยนักวาดภาพประกอบนามิ ฮิดากะ ได้เปิดเผยชื่อผ่านภาพประกอบเฉลิมฉลองในชื่อ ฮาเมฟูระ เดอะมูฟวี่ มายะ อูจิดะ ผู้ให้เสียงพากย์คาตารีนา คลาเอส ในฉบับอนิเมะโทรทัศน์ รู้สึก “ประหลาดใจและมีความสุข” กับการประกาศดังกล่าว ภายในเดือนเมษายน พ.ศ. 2565 มีการเปิดเผยชื่ออย่างเป็นทางการของภาพยนตร์เรื่องนี้และเริ่มการผลิต ซาโตรุ ยามางูจิได้รับการเปิดเผยว่าจะกำกับภาพยนตร์เรื่องนี้ที่ซิลเวอร์ลิงก์ ในเดือนมิถุนายน พ.ศ. 2566 นอกจากนี้ เมงูมิ ชิมิซุ และเมกุมุ ซาซาโนะยังได้รับการประกาศให้เขียนบทโดยอิงจากเรื่องราวต้นฉบับที่เขียนโดยยามากูจิ ชิมิซุยังได้รับเครดิตในการเรียบเรียงบนภาพยนตร์เรื่องนี้ นอกจากนี้ มิวะ โอชิมะยังได้รับการประกาศให้เป็นผู้ออกแบบตัวละครด้วย นักแสดงจากซีรีส์อนิเมะโทรทัศน์กลับมารับบทบาทเดิม ในขณะที่มีการแนะนำตัวละครใหม่ที่มีลักษณะคล้ายลูกเจี๊ยบชื่อปิโย ก่อนที่จะกลับมารับบทบาทในภาพยนตร์เรื่องนี้ ทัตสึฮิซะ ซูซูกิได้รับบทใหม่ในเดือนกันยายน พ.ศ. 2564 โดยมียูกิ อิโตะให้เสียงอลัน สจวร์ตในโบนัสดราม่าซีดีของเกม My Next Life as a Villainess: All Routes Lead to Doom! Pirates of the Disturbance สำหรับนินเท็นโด สวิตช์
ในเดือนกันยายน พ.ศ. 2566 อูจิดะได้รับเลือกให้พากย์เสียงโปจิด้วย ในเดือนนั้น เค็นโช โอโนะ, อายูมุ มูราเซะ, อาการิ คิโต, เรนะ อูเอดะ, โยโกะ ฮิกาซะ และ ริเอะ คูงิมิยะ ก็ร่วมให้เสียงพากย์ในบท Aaqil, Qumiit, Nashiit, Haati, Alqus และ Piyo ตามลำดับ นอกจากนี้ยังมีการประกาศทีมงานเพิ่มเติมที่ทำงานเกี่ยวกับภาพยนตร์เรื่องนี้ด้วย เช่น อะสุกะ โคมิยามะ ในฐานะผู้กำกับศิลป์, เอริ ชิเกโตมิ เป็นผู้ออกแบบสี, ฮิเดกิ เอโต และ นาโอกิ เอโต ในฐานะช่างภาพ และมิจิ ทากิกาวะ เป็นผู้ตัดต่อ
แหล่งข้อมูลอื่น

เว็บไซต์ทางการ (ในภาษาญี่ปุ่น)
เกิดใหม่เป็นนางร้าย จะเลือกทางไหนก็หายนะ เดอะมูฟวี่  ที่เครือข่ายข่าวอนิเมะ
เกิดใหม่เป็นนางร้าย จะเลือกทางไหนก็หายนะ เดอะมูฟวี่ ที่อินเทอร์เน็ตมูวีเดตาเบส
เดนจิ (มนุษย์เลื่อยยนต์)

Fictional character from Chainsaw Man
| เดนจิ |
| --- | --- |
ตัวละครใน มนุษย์เลื่อยยนต์
ปรากฏครั้งแรก: มนุษย์เลื่อยยนต์ ตอนที่ 1: สุนัขกับเลื่อยยนต์ (3 ธันวาคม 2018)
สร้างโดย: ทัตสึกิ ฟูจิโมโตะ
ให้เสียงโดย: ญี่ปุ่น:   คิกูโนซูเกะ โทยะ  มารินะ อิโนอูเอะ (วัยเด็ก) อังกฤษ:   ไรอัน โคลต์ เลวี   เคียรัน สเตรนจ์ (วัยเด็ก)
ข้อมูลตัวละครในเรื่อง
นามแฝง: Chainsaw Man Chainsaw Devil Lord Chainsaw (โดย บีม)  Red Chainsaw Man (โดย ฟามิ)  Chainsaw Boy (โดย ปีศาจ แห่งอนาคต (Future Devil)  Little Chainsaw (โดย ซานตาคลอส)  Chainsaw  Chainsaw Kid Saw Man Chainsaw Devil Kid Chainsaw Hybrid
เผ่าพันธุ์: ลูกผสมระหว่างมนุษย์/ปีศาจ
อาชีพ: สมาชิกกองกำลังพิเศษโตเกียว 4 ของนักล่าปีศาจเพื่อความปลอดภัยสาธารณะ (เดิม)  ทหารรับจ้างล่าปีศาจให้กับยากูซ่า (อดีต)  นักเรียนมัธยมปลาย (ปัจจุบัน)
เดนจิ (ญี่ปุ่น: デンジ) เป็นตัวเอกของซีรีส์ มังงะ เรื่อง มนุษย์เลื่อยยนต์ เขียนเรื่องและวาดภาพโดยทัตสึกิ ฟูจิโมโตะ เมื่อเดนจิยังเด็ก เขานั้นต้องทำงานเพื่อหาเงินมาใช้หนี้ของพ่อที่เสียไปจากยากูซ่า หลังจากพบกับปีศาจเลื่อยยนต์ โปจิตะ เขาก็กลายเป็นนักล่าปีศาจเพื่อพยายามปลดหนี้ อย่างไรก็ตาม ยากูซ่าฆ่าเขา และโปจิตะซึ่งได้กลายเป็นหัวใจของเขา โดยทำสัญญากับเด็นจิที่จะใช้ชีวิตตามความฝันของการมีชีวิตปกติ หลังจากนั้น เขาสามารถแปลงร่างเป็นลูกผสมระหว่างมนุษย์และปีศาจที่รู้จักกันในชื่อ เชนซอว์แมน (チェンソーマン, Chensō Man) ได้โดยการดึงเชือกที่หน้าอกของเขา ในฐานะนักล่าปีศาจของหน่วยรักษาความปลอดภัยสาธารณะ เด็นจิต่อสู้เคียงข้างสมาชิกของหน่วยนักล่าปีศาจแผนกพิเศษ 4 แห่งโตเกียวในภารกิจสังหาร ปีศาจปืน (Gun Devil) โดยในขณะเดียวกันก็แสวงหาผลประโยชน์ส่วนตัวของเขาไปด้วย
เด็นจิเป็นตัวเอกหลักของภาคแรกของซีรีส์ ซึ่งก็คือภาค Public Safety และมีบทบาทสำคัญในส่วนที่สอง ตัวละครเด็นจิได้รับการยกย่องจากนักวิจารณ์หลายคน โดยเฉพาะในเรื่องเป้าหมายที่เรียบง่ายของเขาซึ่งตรงข้ามกับอุดมการณ์ที่สูงส่งของตัวเอกใน โชเน็ง เรื่องอื่น ๆ เรื่องราวเบื้องหลังและความสัมพันธ์ที่เด็นจิสร้างขึ้นกับตัวละครอื่น ๆ โดยเฉพาะอย่างยิ่งกับ โปจิตะ และ พาวเวอร์ ก็ได้รับการตอบรับที่ดีเช่นกัน เด็นจิให้เสียงโดย คิกูโนซูเกะ โทยะ ในภาษาญี่ปุ่นและ ไรอัน โคลต์ เลวี ในภาษาอังกฤษ
ประวัติ > โดยย่อ

เด็นจิ เด็กหนุ่มอายุ 16 ชีวิตตกอับ มีหนี้สินที่ต้องชดใช้แทนพ่อที่เสียไปแล้วถึงหลัก 38 ล้าน 4 หมื่นเยนเลยทีเดียว โดยมีเจ้าหนี้คือมาเฟียญี่ปุ่นที่มาตามให้ เด็นจิ ทำงานล่าปีศาจเพื่อชดใช้หนี้แทนพ่อ ชีวิตก่อนมาเป็นนักล่าปีศาจต้องขายอวัยวะตัวเองทั้งไต เลือด ดวงตา หรือแม้แต่ลูกป๋องเป๋ง 1 ข้าง
วันหนึ่งได้มาพบกับ โปจิตะ หรือปิศาจเลื่อยยนต์ เด็นจิ ได้ตายจากการโดนปีศาจซอมบี้รุมตัดร่างกาย สุดท้าย โปจิตะ จึงยอมมอบหัวใจให้กับ เด็นจิ ทั้งคู่หลวมรวมกลายเป็นหนึ่งเดียวทำให้ เด็นจิ กลายมาเป็น “เชนซอร์แมน” หรือมนุษย์เลื่อยยนต์ เด็นจิ หลงไหล มาคิมะ ที่ปฏิบัติกับ เด็นจิ แบบมนุษย์เป็นครั้งแรก จึงยอมมาเป็นนักล่าปิศาจของทางการ ประจำในหน่วยนักล่าปีศาจแผนกพิเศษ 4 ควบคู่กับการไปโรงเรียน
ในวันหนึ่ง เด็นจิ จะถูกพ่อแท้ ๆ ของตนเองฆ่าเลยชิงฆ่าพ่อของตัวเองซะก่อน แล้วหลอกพวกมาเฟียว่าพ่อฆ่าตัวตาย จึงกดความทรงจำนี้ไว้ในส่วนลึกของสมองจนลืมเลือนไป
ประวัติ > รูปร่างลักษณะ

เด็นจิ มีรูปร่างผอมแห้งเห็นซี่โครงชัดเจน เนื่องจากขาดสารอาหารตั้งแต่เด็ก มีฟันเป็นซี่คมแหลม ผมสีน้ำตาลทอง ตัวเหม็น มีผ้าปิดตาที่ด้านขวาไว้ เนื่องจากตาบอด หลังได้หัวใจของ โปจิตะ มาอยู่ในร่างของตนเอง ที่หน้าอกของ เด็นจิ จะมีเชือกปลายเชือกจะเป็นรูปสามเหลี่ยมไว้สำหรับดึงเพื่อกลายร่างเป็น “มนุษย์เลื่อยยนต์” และจากการได้รับการดูแลจาก อาคิ ทำให้ดูเป็นคนขึ้นมาบ้างแล้ว หลังแปลงเป็นปีศาจเลื่อยยนต์จะอยู่ในชุดทางการที่เป็นเสื้อเชิ้ตแขนยาวสีขาวพับขึ้น กางเกงขายาวสีดำ ผูกเน็กไทสีดำ สวมรองเท้าผ้าใบ หัวเป็นเครื่องยนต์ มีเลื่อยไฟฟ้าขนาดใหญ่ที่หัว มีปากที่กว้าง มีฟันซี่แหลมคม มือทั้งสองข้างมีเลื่อยไฟฟ้าโผล่ออกมา
ประวัติ > บุคลิกนิสัย

เดจิเป็นคนขยันขันแข็ง มีนิสัยที่ตรงไปตรงมา สดใส มีความคิดที่เรียบง่ายจนคิดเองไม่เป็น
ด้วยความคิดง่าย ๆ ของ เด็นจิ จะไม่ทำงานถ้าไม่มีสิ่งล่อตาล่อใจ คิดแค่จะกินอะไรเป็นมื้อเที่ยง และอยากมีแฟนเหมือนคนทั่วไปเท่านั้น จึงมีความมุ่งมั่นต่อความต่อการของตัวเองอย่างมาก ไม่ลังเล และไม่สนใจเลยแม้ว่าประชาชนทั่วไปจะถูกฆ่าตายต่อหน้าตาก็ตาม ยกเว้นผู้หญิงที่จะช่วยอย่างเต็มที่
ในตอนแรกที่เข้าร่วมหน่วยล่าปีศาจ เด็นจิ ไม่ค่อยให้ความร่วมมือ ทั้งขาดสามัญสำนึกของมนุษย์ เพราะไม่เคยเรียนหนังสือ ไม่เคยใช้ชีวิตอยู่ร่วมกับมนุษย์ด้วยความที่กลายเป็นปีศาจเลื่อยยนต์เลยทำให้สูญเสียจิตใจของมนุษย์ไปด้วย แต่ คิชิเบะ กลับชอบนิสัยแบบนี้ เพราะเหมาะสำหรับการเป็นนักล่าปีศาจอย่างมาก อย่างไรก็ตาม เด็นจิ ไม่เก่งเรื่องการ “คิด” เอง และมักจะเลิกคิดโดยเฉพาะอย่างยิ่งเมื่อสถานการณ์ซับซ้อนหรือหาคำตอบที่ชัดเจนไม่ได้ นิสัยเหล่านี้จึงถูกหลอกใช้ในแผนการชั่วร้ายของ มาคิมะ ในภาคแรก และผลที่ตามมาคือ เด็นจิ สูญเสียเพื่อนคนสำคัญไป แม้จะไม่ค่อยเข้าใจสถานการณ์ แต่ก็รู้สึกบอบช้ำจิตใจจนแทบอาเจียนออกมา โดยในภายหลังอาจเป็นเพราะสำนึกผิดที่ถูก มาคิมะ หลอกใช้ทำให้ต้องสูญเสียเพื่อนคนสำคัญไปมากมาย เด็นจิ จึงเริ่มคิด และทำอะไรต่าง ๆ ด้วยตัวเอง แต่เมื่อพูดถึงเรื่องเพศตรงข้าม เด็นจิ จะอ่อนไหวอย่างไร้เหตุผล เชื่อคำขอร้องจากสาวสวยที่แม้จะรู้ว่าโกหกก็ตามที
การสร้างตัวละคร

เมื่อเปรียบเทียบกับผลงานก่อนหน้านี้อย่าง ไฟบรรลัยชีวิต ทัตสึกิ ฟูจิโมโตะ ได้เขียนตัวละครเด็นจิให้มีความรู้สึกทางอารมณ์มากกว่าอัคนิ ตัวเอกของผลงานก่อนหน้านี้ ฟูจิโมโตะรู้สึกว่าการเขียนเด็นจิให้มีบุคลิกที่เป็นส่วนหนึ่งของตัวเองจะดีที่สุด ดังนั้นเขาจึงเขียนให้เด็นจิมีแนวโน้มที่มีความสุขที่ได้รับความเจ็บปวด (masochistic tendencies) ตอนที่ฟูจิโมโตะเขียน เชนซอว์แมน ขึ้นมาเป็นครั้งแรก เขามีแนวคิดเกี่ยวกับตัวเอกที่เมื่อดึงสายที่หน้าอกแล้วจะสามารถงอกเลื่อยยนต์ออกมาจากศีรษะได้ ฟูจิโมโตะจึงพัฒนาการเล่าเรื่องและบุคลิกของเด็นจิขึ้นจากแนวคิดนี้ บรรณาธิการของฟูจิโมโตะลังเลที่จะให้เด็นจิเป็นตัวเอก เพราะคิดว่าฮีโร่ที่ต่อสู้ด้วยเลื่อยยนต์อาจถูกเข้าใจผิดว่าเป็นวายร้ายได้ อย่างไรก็ตาม เขาและฟูจิโมโตะทำงานร่วมกันเพื่อหลีกเลี่ยงความเข้าใจผิดนี้ ความสัมพันธ์ระหว่างเด็นจิกับโปจิตะได้แรงบันดาลใจจากตัวละคร ฟินน์ เดอะ ฮิวแมน และ เจค เดอะ ด็อก จากเรื่อง แอดแวนเจอร์ ไทม์ เนื่องจากฟูจิโมโตะเป็นแฟนตัวยงของพวกเขา ฉากการต่อสู้ครั้งสุดท้ายระหว่างเด็นจิกับมากิมะได้แรงบันดาลใจมาจากนวนิยาย ปกรณัมของตำหนิ ระหว่าง โคโยมิ อารารากิ และ คิสช็อต อาเซโรลาโอริออน ฮาร์ทอันเดอร์เบลด
นักเขียน ฮิโรชิ เซโกะ พบว่าเสน่ห์ของซีรีส์นี้คือเด็นจิสนใจเพียงแค่การมีอาหารกินและการออกเดทกับผู้หญิง ซึ่งตรงข้ามกับซีรีส์เรื่องอื่น ๆ ที่เขาเคยเห็น มานาบุ โอสึกะ ชื่นชอบการเน้นความสัมพันธ์ของเด็นจิ อากิ และพาวเวอร์ เนื่องจากฟูจิโมโตะสามารถเน้นความผูกพันของตัวละครที่ก่อตัวขึ้นขณะใช้ชีวิตร่วมกันได้ ในการดัดแปลงมังงะ ทีมงานได้ให้ความสำคัญกับการแสดงภาษากายของเด็นจิและมากิมะให้ถูกต้อง
ยูจิ คาคุ ผู้เขียน สุขาวดีอเวจี และอดีตผู้ช่วยของฟูจิโมโตะ สังเกตเห็นความคล้ายคลึงกันระหว่างตัวละครเด็นจิกับฟูจิโมโตะเอง โดยกล่าวว่าวิธีการพูดแบบหยาบคายของเขา "เหมือนกันอย่างสมบูรณ์แบบ" กับฟูจิโมโตะ: "มีหลายครั้งที่ฟูจิโมโตะเซ็นเซย์จะพูดเหมือนเด็นจิเป๊ะ ๆ" คาคุรู้สึกว่าการที่เลื่อยยนต์ "แค่ติดอยู่กับ [เด็นจิ]" เป็นความตั้งใจ เพื่อไม่ให้รู้สึกเป็นธรรมชาติ คาคุยังสังเกตเห็นการออกแบบของเด็นจิในฐานะ เชนซอว์แมน และวิธีที่ฟูจิโมโตะมุ่งเน้นไปที่ความเรียบง่ายในการออกแบบโดยไม่เพิ่ม "อะไรมาก" เมื่อพูดถึงใบมีด รวมถึงวิธีที่ฟูจิโมโตะผสมผสานความตลกเข้าไปในการออกแบบ คาคุเป็นตัวละครที่ชื่นชอบของเด็นจิจากเรื่อง เชนซอว์แมน และเขาวาดภาพเด็นจิเพื่อฉลองให้กับเขา
การสร้างตัวละคร > การคัดเลือกนักพากย์

ท่ามกลางนักพากย์ที่มีส่วนร่วมในซีรีส์นี้ คิกูโนซูเกะ โทยะ ได้รับเลือกให้พากย์เสียงเป็น เด็นจิ แม้ว่าจะไม่ค่อยมีชื่อเสียงก็ตาม โทยะรู้สึกยินดีที่ได้รับเลือกให้รับบทนี้ ในการออดิชันที่สตูดิโอครั้งแรก ผู้กำกับบอกให้เขาพยายามไม่ทำให้ผลงานของเขาดูเหมือนอนิเมะ โทยะรู้สึกว่าตอนแรกเขาไม่ได้รับการตอบรับที่ดีนักต่อผลงานของเขา อย่างไรก็ตาม ในที่สุดเขาก็ได้รับเลือกให้พากย์เสียงเป็นเด็นจิ นักพากย์เล่าว่าเขารู้สึกประหม่าเมื่ออ่านบทก่อนคืนวันนั้น อย่างไรก็ตาม ทีมงานมีความเป็นมิตรซึ่งทำให้การทำงานของเขาง่ายขึ้นและช่วยให้เขาผ่อนคลาย
สำหรับพากย์เสียงภาษาอังกฤษของซีรีส์นี้ ไรอัน โคลต์ เลวี ได้พากย์เสียงเป็นเด็นจิ นักพากย์ได้อธิบายว่าเด็นจิเป็นคน "บริสุทธิ์" เนื่องจากเขามีความซื่อสัตย์และเข้าถึงง่ายจากการเปิดเผยความรู้สึกของตัวเอง เลวี ตั้งข้อสังเกตว่าการดัดแปลงอนิเมะได้ลดความเข้มข้นของฉากหนึ่งที่ตัวละครเริ่มแสดงความก้าวร้าวออกไป ซึ่งทำให้เขาไม่สามารถแสดงด้านนี้ของตัวเอกได้เต็มที่ เลวี รู้สึกกดดันกับการพากย์เสียงเด็นจิเนื่องจากความนิยมของซีรีส์และตัวละครนี้
ฮวาซา

นักร้องชาวเกาหลี
| ฮวาซา |
| --- | --- |

เกิด: อัน ฮเย-จิน  (1995-07-23) 23 กรกฎาคม ค.ศ. 1995 (29 ปี) ช็อนจู, เกาหลี
อาชีพ: นักร้อง นักแร็ป บุคคลในวงการโทรทัศน์
อาชีพทางดนตรี
แนวเพลง: เคป็อป แจ๊ส อาร์แอนด์บี
เครื่องดนตรี: เสียง
ช่วงปี: 2557–ปัจจุบัน
ค่ายเพลง: RBW
สมาชิกของ: Mamamoo Refund Sisters
 นักดนตรี

ชื่อเกาหลี
ฮันกึล: 안혜진
ฮันจา: 安惠眞
อาร์อาร์: An Hye-jin 
เอ็มอาร์: An Hyechin 
ชื่อในวงการ
ฮันกึล: 화사
ฮันจา: 華奢
อาร์อาร์: Hwasa 
เอ็มอาร์: Hwasa 
 
ลายมือชื่อ

อัน ฮเย-จิน (เกาหลี: 안혜진, เกิด 23 กรกฎาคม พ.ศ. 2538) มีชื่อในวงการที่รู้จักอย่างแพร่หลายว่า ฮวาซา (เกาหลี: 화사) เป็นนักร้อง นักแร็ป และบุคคลในวงการโทรทัศน์ชาวเกาหลี ปัจจุบันสังกัดอยู่ที่ RBW เธอเดบิวต์ในฐานะสมาชิกของกลุ่มนักร้องหญิงล้วนมามามูใน พ.ศ. 2557 และได้ปล่อยเดบิวต์เป็นศิลปินเดี่ยวในเดือนกุมภาพันธ์ พ.ศ. 2562 ด้วยซิงเกิลดิจิทัล "Twit"
ชีวิตช่วงเริ่มต้น

อัน ฮเย-จิน เกิดเมื่อวันที่ 23 กรกฎาคม พ.ศ. 2538 ที่นครช็อนจู จังหวัดช็อลลาเหนือ ประเทศเกาหลีใต้ อาศัยอยู่กับผู้ปกครองและพี่สาวจำนวนสองคน สำเร็จการศึกษาจาก Wonkwang Information Arts High School เมื่อเธอเปิดใจให้สัมภาษณ์ ฮวาซาได้กล่าวอยู่บ่อยครั้งว่าบียอนเซ่เป็นแรงบันดาลใจในการทำเพลงของเธอ ทุกครั้งที่ได้ยินคำวิจารณ์ว่าเธอมีเอกลักษณ์และร้องเพลงเก่ง แต่เธออ้วนและไม่สวย เธอจะกลับบ้านไปดูวิดีโอการแสดงของบียอนเซ่ทั้งคืน
ถึงแม้ว่าช่วงนั้นเธอยังไม่ได้เดบิวต์ ศิลปินชาวเกาหลีใต้จำนวนหนึ่ง รวมถึงซอลบีและวงดนดรี Standing Egg มองเห็นถึงความสามารถของเธอและสร้างผลงานโดยมีฮวาซาเป็นนักร้องรับเชิญเมื่อเธอมีอายุ 18 ปี
อาชีพ > พ.ศ. 2557–ปัจจุบัน: เดบิวต์กับวงมามามูใน พ.ศ. 2557 และงานศิลปินเดี่ยว

ฮวาซาเดบิวต์ในฐานะสมาชิกวงมามามูเมื่อวันที่ 19 มิถุนายน พ.ศ. 2557 โดยเป็นนักร้องนำในซิงเกิลชื่อ "Mr. Ambiguous" จากเอกซ์เทนเดดเพลย์ (อีพี, หรือ EP) Hello ซึ่งอีพีแรกของวง นอกจากนี้เธอยังเขียนและสร้างเพลงร้องเดี่ยวของตนเอง ซึ่งมีชื่อเพลงว่า "My Heart/I Do Me" ในอีพีเดียวกัน
ในเดือนมีนาคม พ.ศ. 2561 ฮวาซาปล่อยเพลงร้องเดี่ยวเพลงที่สองซึ่งมีชื่อว่า "Be Calm" ในอีพี Yellow Flower ซึ่งเป็นที่หกของวงมามามู มิวสิกวิดีโอเพลงนี้ถูกอัปโหลดในวันที่ 25 มีนาคม พ.ศ. 2561 และมียอดรับชม 7.9 ล้านในเดือนสิงหาคม พ.ศ. 2565 นอกจากนี้เพลง "Be Calm" ยังติดอันดับที่ 35 บนเซอร์เคิลดาวน์โหลดชาร์ตอีกด้วย ฮวาซาร่วมเป็นนักแสดงของรายการเรียลลิตี Hyena on the Keyboard ของ KBS สร้างผลงานชื่อ "Don't" ร่วมกับแร็ปเปอร์ Loco ฮวาซามีส่วนร่วมในการเขียนและแต่งเพลง และเพลงก็ได้ขึ้นอันดับติดเซอร์เคิลดิจิทัลชาร์ต หลังจากนั้นเพลง "Don't" ได้เป็นเพลงระดับ Platinum จากการสตรีมถึง 100 ล้านครั้งในเดือนมกราคม พ.ศ. 2562 และได้เป็นอีกครั้งจากการดาวน์โหลดภึง 2.5 ล้านครั้งในเดือนสิงหาคม พ.ศ. 2562
ในเดือนกุมภาพันธ์ พ.ศ. 2562 ฮวาซาออกผลงานในฐานะซิลปินเดี่ยวด้วยดิจิทัลซิงเกิลชื่อ "Twit" ที่เธอได้มีส่วนร่มในการเขียนเนื้อร้องและเรียบเรียงบทเพลง เพลง "Twit" ประสบความสำเร็จทางการค้า ขึ้นอันดับสูงสูดบนเซอร์เคิลดิจิทัลชาร์ตและได้ "Triple Crown" จากการติดอันดับสูงในเซอร์เคิลดิจิทัลชาร์ต เซอร์เคิลดาวน์โหลดชาร์ต และเซอร์เคิลสตรีมมิงชาร์ต  "Twit" ยังขึ้นอันดับสามในชาร์ต Billboard World Digital Song Sales ในสัปดาห์ของวันที่ 2 มีนาคม พ.ศ. 2562 ต่อมาฮวาซาปล่อยซิงเกิล "In The Fall" ในเดือนตุลาคม ซึ่งเป็นผลงานจากการร่วมมือกับ Woogie โปรดิวเซอร์ฮิปฮอปชาวเกาหลีใต้ ในเดือนธันวาคม เพลง "Twit" ได้ถูกนำแสดงขึ้นเป็น "เพลงเคป็อปที่ดีที่สุดในปี 2562: คัดเลือกโดยนักวิจารณ์" ของบิลบอร์ด โดยอยู่ในอันดับที่ 8 และอยู่ในอันดับที่ 13 ของรายชื่อ "เพลงเคป็อปที่ดีที่สุดในปี 2562" ของ Refinery29  มิวสิกวิดีโอเพลงได้อยู่ในบทความ "10 มิวสิกวิดีโอเคป็อบที่ดีที่สุดในปี 2562" ของ Rolling Stone India ด้วยเช่นกัน
อาชีพ > พ.ศ. 2563–ปัจจุบัน: María และการประสบความสำเร็จในฐานะศิลปินเดี่ยวอย่างต่อเนื่อง

ในเดือนมีนาคม พ.ศ. 2563 ฮวาซาได้สร้างผลงานร่วมกับ ดัว ลีปา นักร้องชาวอังกฤษ ทำการรีมิกซ์เพลง "Physical" ให้มีเนื้อร้องภาษาเกาหลีอยู่ในเพลง ในเดือนเมษายน มีข่าวออกมาว่าฮวาซาได้เข้าร่วมสรรสร้างเพลงประกอบละครโทรทัศน์เกาหลีเรื่อง จอมราชันบัลลังก์อมตะ และได้ปล่อยเพลง "Orbit" ซึ่งเป็นเพลงประกอบละครเพลงแรกของเธอ เพลงติดอันดับที่ 16 บน Billboard World Digital Song Sales Chart ในวันที่ 2 พฤษภาคม พ.ศ. 2563
ฮวาซาปล่อยอีพีเปิดตัวและซิงเกิลเปิดตัวชื่อเดียวกันว่า Maria ในวันที่ 29 เดือนมิถุนายน อีพีเปิดตัวในอันดับที่เจ็ดบน Billboard World Albums Chart และติดอันดับที่ 81 บน Billboard Top Current Albums Sales Chart ในวันที่ 11 กรกฎาคม พ.ศ. 2563 ซิงเกิลเปิดตัว Maria มีฮวาซาเป็นผู้แต่งเพลงและ พัค อูซัง เป็นโปรดิวเซอร์ โดยมีเป้าหมายที่จะแสดงให้เห็นถึงการเติบโตของเธอในฐานะนักร้องและนักแต่งเพลง นอกจากนี้ฮวาซาได้เขียนเนื้อร้องของเพลง "LMM" และแต่งเพลง "Why" ด้วยเช่นกัน "Maria" ติดอันดับที่สองของ Billboard K-pop Hot 100 ในสัปดาห์ของวันที่ 26 กันยายน พ.ศ. 2563 และติดอันดับที่ 79 บน Billboard Japan Hot 100 ในสัปดาห์ของวันที่ 3 ตุลาคม พ.ศ. 2563
"Maria" ยังเปิดตัวด้วยอันดับหกบนชาร์ต Billboard World Digital Song Sales อีกด้วย
ฮวาซาได้เข้าร่วมในรายการ เสียงลับ จับไมค์ ฤดูกาลที่หกของช่อง JTBC ออกอากาศในวันที่ 11 กันยายน พ.ศ. 2563 ฮวาซาชนะในรอบสุดท้ายด้วยคะแนนเสียง 79 คะแนน การชนะของฮวาซาทำให้การแพ้ติดต่อกันสี่รอบจบลงจากผู้เข้าร่วมสี่คนก่อนและทำให้เธอเป็นนักร้องต้นฉบับของฤดูกาลนั้นอีกด้วย ฮวาซาเข้าร่วมเป็นหนึ่งในนักแสดงรายการเรียลลิตี-วาไรตี้ How Do You Play? ต่อมาในวันที่ 10 ตุลาคม เธอเปิดตัวให้ฐานะสมาชิกวง Refund Sisters ซึ่งเป็น Supergroup ที่สร้างจากรายการ Hangout with Yoo และวงก็ได้ปล่อยซิงเกิลเปิดตัวชื่อ "Don't Touch Me" ซึ่งติดอันดับต้น ๆ บนแกออนดิจิทัลชาร์ตติดต่อกันสองสัปดาห์
ในช่วงปลายปี 2563 Billboard ประกาศว่า Maria เป็นเพลงที่ติดอันอับหลายสัปดาห์มากที่สุดเป็นอันดับสองใน 10 อันดับแรกของ K-pop Hot 100 ในปีนั้น โดยติดอันดับอยู่บนชาร์ตติดต่อกันนานถึง 19 สัปดาห์ ในขณะที่ Spotify จัดอันดับฮวาซาอยู่ที่อันดับสี่ในรายชื่อ "ศิลปินเคป็อปหญิงที่มีคนฟังเพลงมากที่สุดในปี 2563" "Maria" อยู่ที่อันดับสองในรายชื่อ 20 มิวสิกวิดีโอเคป็อปที่ดีที่สุดแห่งปี ของ Rolling Stone India และอันดับที่ 27 ในรายชื่อ "เพลงเคป็อปที่ดีที่สุดในปี 2563" ของนิตยสาร Paper ได้มีการกล่าวถึงในบทความว่า "ฮวาซาเป็นที่รู้จักในคนหมู่มากว่าเป็นคนกล้าหาญ แต่ซิงเกิล 'Maria' ของเธอลบภาพจำนั้นออกไป แสดงให้เห็นถึงหญิงสาวผู้ที่ครั้งหนึ่งเคยอ่อนแอ แล้วมีความมั่นใจ ขี้เล่น และยั่วยวนใจ — ไอดอลและมนุษย์" บทความของนิตยสาร Time ที่บันทึกเพลงและอัลบั้มเคป็อปที่นิยามปี ๆ นั้นเขียนไว้ว่า "จากการปล่อยเพลงร้องเดี่ยวทั้งหมดในปี[นี้] "Maria" ของฮวาซาทิ้งความประทับใจที่เร่าร้อนที่สุดเอาไว้" ความสำเร็จได้นำฮวาซาไปสู่อันดับที่เก้าในรายชื่อ "ไอดอลเคป็อป 100 อันดับแรกที่มีการค้นหาบนยูทูปมากที่สุดทั่วโลกในปี 2563"
ฮวาซาได้สร้างช่อง YouTube วันที่ 23 กรกฎาคม พ.ศ. 2564 ชื่อ "Hwasa Official" และลงวิดีโอแรกของเธอ ในวันที่ 24 พฤศจิกายน พ.ศ. 2564 เธอปล่อยซิงเกิลอัลบั้มชื่อ Guilty Pleasure และซิงเกิลเปิดตัวชื่อ "I'm a B" มีการประกาศในวันที่ 16 กรกฎาคม พ.ศ. 2564 ว่าฮวาซาจะร่วมสร้างซิงเกิลใหม่ชื่อ "Somebody" ร่วมกับ Loco ซึ่งจะถูกปล่อยในวันที่ 25 กรกฎาคม
อิทธิพล

ฮวาซาปรากฏอยู่ในรายชื่อ Korea Power Celebrity 40 ในอันดับที่ 26 ใน พ.ศ. 2562 และได้อยู่ในรายชื่อ 30 Under 30 Asia ซึ่งจัดโดย Forbes ใน พ.ศ. 2564 เธอถูกจัดอยู่อันดับ 16 ของไอดอลเคป็อปหญิงที่ได้รับความนิยมมากที่สุดใน พ.ศ. 2562 จากการสำรวจประจำปีของ Gallup Korea อยู่อันดับ 9 จากการสำรวจประจำปีสำหรับ "นักร้องแห่งปีของ Gallup Korea" ใน พ.ศ. 2563 ภายใต้เกณฑ์ผู้ตอบแบบสอบถามกลุ่มอายุตั้ง 13 ถึง 39 และอยู่อันดับแรกใน "อันดับชื่อเสียงของแบรนด์สำหรับสมาชิกเกิร์ลกรุ๊ปรายบุคคล" ของสถาบันวิจัยธุรกิจเกาหลีเป็นครั้งคราว
การปรากฏตัวของฮวาซาในรายการเรียลลิตีอย่าง I Live Alone และ Let's Eat Dinner Together ได้รับการยกย่องในเรื่องการยกระดับมารยาทของร้านอาหาร สูตรอาหาร และการเพิ่มยอดขายอาหารและเครื่องประดับในเกาหลีใต้
ผลงานการแสดง > ละครโทรทัศน์

| ปี | ชื่อเรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2559 | Entourage | ตนเอง | Cameo (ตอนที่ 1) |  |
ผลงานการแสดง > รายการโทรทัศน์

| ปี | ชื่อเรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2560 | King of Mask Singer | ผู้เข้าแข่งขัน | ตอนที่ 111–112 ในฐานะหน้ากาก "Follow Me Aerobics Girl" |  |
| 2561–ปัจจุบัน | I Live Alone | นักแสดงทั่วไป |  |  |
| 2563 | Hangout With Yoo | นักแสดงทั่วไป | ตอนที่ 56–68 ในฐานะหนึ่งใน Refund Sisters (Sil Bi) |  |
| 2563 | Hidden Singer | ผู้เข้าแข่งขัน | ผู้ชนะ |  |
| 2565–2566 | Hwasa Show | พิธีกร | ตอนแรกออกอากาศเมื่อ 17 ธันวาคม |  |
| 2566 | Dancing Queens on the Road | สมาชิกนักแสดง | ตอนแรกออกอากาศเมื่อ 25 พฤษภาคม |  |
ผลงานการแสดง > รายการวิทยุ

| ปี | ชื่อเรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2015 | KPOP Planet | ดีเจ | ร่วมกับ อิม ฮยอน-ซิก และ อี แจ-จิน |  |
ผลงานการแสดง > พิธีกร

| ปี | ชื่อเรื่อง | หมายเหตุ | อ้างอิง |
| --- | --- | --- | --- |
| 2562 | 2562 MBC Entertainment Awards | ร่วมกับ P.O และ ช็อน ฮย็อน-มู |  |
ฮวาซาในปี 2563
ทรี.ทู.วัน

| ทรี> ทู.วัน 3.2.1 |
| --- | --- |
ฉายา: วงร็อกฮิป
ที่เกิด: กรุงเทพมหานคร ประเทศไทย
แนวเพลง: ทีป็อป ฮิปฮอป ทีนป็อป
ช่วงปี: พ.ศ. 2553–2559
ค่ายเพลง: กามิกาเซ่ (2553–2558)  Yes! Music (2558–2559)

อดีตสมาชิก: กวินท์ ดูวาล (กวิน)   จิรายุทธ ผโลประการ (ทีเจ)   ชัชชญา ส่งเจริญ (ป๊อปปี้)

เว็บไซต์: http://www.3-2-1fanclub.com
ทรี.ทู.วัน (อังกฤษ: 3.2.1) เป็นกลุ่มศิลปินสัญชาติไทย จากค่ายกามิกาเซ่ และ Yes! Music ในสังกัดอาร์เอส มีสมาชิกจำนวน 3 คน ประกอบไปด้วย กวิน, ทีเจ, ป๊อปปี้